
Da li je dozvoljeno reklamirati Tržni centar u kome se prodaju zabranjene stvari poput alkohola i Televizijsku kuću koja, između ostalog, sadrži i zabranjen program?


* 
* 
* 
* 
* 
* 
* 

 
Da li je dozvoljeno reklamirati Tržni centar u kome se prodaju zabranjene stvari?

Što se tiče reklamiranja TV i radio kuća koje sadrže zabranjen program, kao što su erotski filmovi, muzika, razgolišavanje, razne serije koje ruše ***[moral](https://pitajucene.com/search/moral/questions/ "Pretraži pitanja o moralu")*** pojedinca, ono nije dozvoljeno ni u kom slučaju, jer se na taj način one jačaju i pomažu u širenju fesada (nereda) među Muslimanima. Kaže Allah subhanehu ve te’ala: “Zaista žestoka ***[kazna](https://pitajucene.com/search/kazna/questions/ "Pretraži pitanja o kaznama")***, na ovome i onome svijetu, čeka one koji vole da se među i o vjernicima razvrat širi.” (Sura En-Nur, 19). Šejh ***[ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")*** je ubrojao one, koji, putem medija, plasiraju i prenose razvratne emisije, u one koji vole da se među vjernicima razvrat širi, što znači da se ovaj ajet odnosi i na njih. Nije potrebno imati veliko ***[znanje](https://pitajucene.com/search/znanj/questions/ "Pretraži pitanja o znanju")*** da bi zaključili da nije dozvoljeno pomagati one koji šire razvrat među Muslimanima, a u njihovo pomaganje spada njihovo reklamiranje. Takođe, nije dozvoljeno reklamirati tržišne centre u kojima se prodaju ***[haram](https://pitajucene.com/search/haram/questions/ "Pretraži pitanja o haramu")*** proizvodi, a dokaz za to su opšte riječi Allaha subhanehu ve te’ala: “…a nemojte se pomagati u zlu i nasilju.” (El-Maide, 2). Nema sumnje da je reklamiranje objekata u kojima se prodaju zabranjene stvari, pomaganje tih objekata u zlu i grijehu. To što on nudi dobro sumu novca ne treba ništa da znači, jer je to u odnosu na štetu, koja će se počiniti njihovim propagiranjem i zavođenjem ljudi neznatno. Zatim, šerijatsko ***[pravilo](https://pitajucene.com/search/pravilo/questions/ "Pretraži pitanja o pravilima")*** glasi “El-mekasidu la tuberriru-l-vesile”- Cilj ne opravdava sredstvo (ili pak opravdava kao što je to slučaj kod Ihvanu-l-muslimina)  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")***


Preuzeto sa stranice:islamskiedukativni.wordpress.com


